ตั้งใจหาร้านง่ายๆ บรรยากาศสบายๆทานในวันครอบครัว แล้วก้อมาสรุปที่ร้าน smith&rabbit เพราะอ่านจากรีวิวแล้วเมนูอาหารน่าสนใจ และบรรยากาศร้านก็ดูสบายๆตรงกับที่ต้องการค่ะ

ตอนแรกว่าจะไปทานสาขาสุขุมวิทเพราะสะดวกกว่าแต่พอโทรไปจองแล้วไม่มีคนรับเลยเปลี่ยนมาที่สาขานี้ แล้วพอถามจึงได้รู้ว่าอีกสาขาปิดไปแล้ว ตอนนี้เหลืออยู่สาขาเดียวเท่านั่นค่ะ

สำหรับเมนูอาหารที่สั่งวันนี้เยอะมากจนถ่ายรูปไม่ทันเลยค่ะ ขอสรุปรวมๆแทนว่าอาหารรสชาติใช้ได้ บางจานอร่อยบางจานเฉยๆนะคะ ที่ติดใจก้อจะมี หอยลายกับขนมปังกระเทียม คอหมูย่าง หมูสามชั้นทอดน้ำปลา ข้าวผัดกากหมูหมูแดดเดียว ก๋วยเต๋ยวผัดมันกุ้งค่ะ 
ส่วนของหวานที่สั่งมาก้อมี 
-แพนเค้กบลูเบอรี่ ต้องบอกไว้ก่อนเลยว่าควรสั่งล่วงหน้านะคะ เพราะเค้าใช้เวลาทำนานมากกกก ไม่รู้ทำไมเหมือนกัน ส่วนรสชาติ ก้อโอเคในระดับนึงค่ะ นุ่มดีแต่เคยทานอร่อยกว่านี้เลยค่อนข้างเฉยๆ เมนูนี้จะมาพร้อมไอศครีมโฮมเมดรสบลูเบอรี่ชีสเค้กหนึ่งสกูปไม่ใหญ่มาก เลยขอเพิ่มวนิลลาของเนสท์เล่อีกหนึ่งสกูปมาทานด้วยค่ะ  
-บัวลอยเผือก หอมกะทิดีนะคะ สั่งมาสองครั้งครั้งแรกอร่อยมาก แต่ครั้งที่สองเย็นมาเลยค่ะ เหมือนยังอุ่นไม่ได้ที่ เลยแอบคิดว่าเค้าอาจใช้ของs&p ก็ได้ค่ะ
-ทาร์ตมะนาว ตัวนี้ค่อนข้างประทับใจนะคะ แป้งทาร์ตด้านล่างรสชาติดี กรอบ ไม่แข็งเกินไป ส่วนตัวครีมก้อเปรี้ยวแบบพอดีๆ เห็นตอนแรกมีวิปครีมเยอะนึกว่าจะเลี่ยน แต่พอทานแล้วเปลี่ยนใจเลยค่ะ ตัวครีมของเค้ามีรสเปรี้ยวนิดๆผสมอยู่ด้วย ครีมมะนาวก้อใส่มากำลังดีทำให้ไม่เปรี้ยวเกินไป ออกแนวเบาๆทานได้เรื่อยๆ แปบเดียวหมดค่ะ

มาถึงการบริการ พนง.ส่วนใหญ่ยังค่อนข้างเด็ก และน่าจะเป็นคนต่างชาตินะคะ เพราะเวลาสั่งอาหารต้องย้ำกันหลายรอบมาก ที่งงสุดๆคือ ตั้งใจสั่งหมี่กรอบโบราณมาทาน ซึ่งเป็นเมนูแรกที่สั่ง แต่จานอื่นมาครบแล้วหมี่กรอบก้อยังไม่ได้ แล้วก้อตามไปหลายรอบ น้องพนง.ก้อผลัดกันหายเข้าไปในครัวแล้วก้อไม่มีวี่แววหมี่กรอบค่ะ สุดท้ายถามกับน้องคนที่ดูรู้เรื่องสุดเค้าก้อบอกว่า วันนี้ไม่มีหมี่กรอบค่ะ แป่วววววว เลยค่ะ เซ็งสุดๆ ก้อเลยถามเค้าว่าทำไมไม่บอกแต่แรก เค้าตอบว่า นึกว่าอีกคนบอกแล้ว แป่ววววว ซ้ำสองเลยค่ะ ออกแนวพูดไม่ออกทั้งโต๊ะ ก้อเลยทานอาหารให้หมดแล้วก้อเชคบิลออกมาค่ะ
นอกจากนี้ที่อยากบ่นอีกหน่อยคือ โซนในห้องแอร์ด้านในโต๊ะไม่ค่อยสะอาดเลยค่ะ มีแมลงวันอยู่2-3ตัวตั้งแต่เข้ามา ต้องคอยปัดกันตลอด แต่ก้อต่างกรรมต่างวาระนะคะ คนอื่ยมาอาจจะไม่เจอแบบนี้ก้อได้ค่ะ

